
[bookmark: _Hlk106781310]LĪGUMS 
SIA “Rīgas meži” vidēja termiņa stratēģijas izstrāde 2026.-2030.gadam
Nr. skatāms pievienotajā datnē


Rīgā								datums skatāms laika zīmogā

SIA “Rīgas meži”, reģistrācijas Nr. 40003982628, kuru pamatojoties uz statūtiem un 20.02.2025. pilnvaras Nr.PV-25-19, pārstāv tās valdes ________________ (turpmāk – Pasūtītājs), no vienas puses, un
_________, reģistrācijas Nr. ________, kuru pamatojoties uz statūtiem, pārstāv tās valdes ________________, (turpmāk – Izpildītājs) no otras puses, 
abi kopā turpmāk tekstā kā Puses vai katrs atsevišķi Puse, pamatojoties uz SIA „Rīgas meži” rīkotā iepirkuma “SIA “Rīgas meži” vidēja termiņa stratēģijas izstrāde 2026.-2030.gadam”, ID Nr. SIA RM 2025/5 rezultātiem, noslēdz šo līgumu (turpmāk – Līgums):

1. Līguma priekšmets
1.1. Izpildītājs atbilstoši Līguma noteikumiem, Pasūtītāja tehniskajai specifikācijai (Līguma 1. pielikums) apņemas veikt SIA “Rīgas meži” vidēja termiņa stratēģijas izstrādi 2026.-2030.gadam (turpmāk – Pakalpojums) saskaņā ar Izpildītāja finanšu piedāvājumu (Līguma 2. pielikums) un Līgumā norādītajā termiņā, savukārt, Pasūtītājs apņemas samaksāt Izpildītājam par Līguma noteikumiem atbilstošu Pakalpojumu Līgumā noteiktajā kārtībā. 
1.2. Izpildītājs veic Pakalpojumu, izmantojot savus resursus, iekārtas un materiālus.
1.3. Līguma izpildē jāievēro Pakalpojuma sniegšanu regulējošo Latvijas Republikā spēkā esošo normatīvo aktu prasības.

2. Līguma summa un norēķinu kārtība
2.1. Kopējā Līguma summa ir EUR ______ (________ euro, 00 centi) bez pievienotā vērtības nodokļa (turpmāk - PVN). PVN tiek aprēķināts atbilstoši normatīvajiem aktiem.
2.2. Samaksa tiek veikta šādā apjomā:
2.2.1. pēc esošās situācijas izvērtējuma un tās prezentēšanas Pasūtītājam, tiek veikta apmaksa 40% (četrdesmit procentu) apjomā no Līguma 2.1. punktā kopējās līgumsummas;
2.2.2. pēc gala ziņojuma saņemšanas un prezentēšanas Pasūtītājam, kā arī pēc stratēģijas nodošanas Rīgas domē, pirmo atsauksmju saņemšanas, komentāru un precizējumu sniegšanas tiek veikta apmaksa 60% (sešdesmit procentu) apjomā no Līguma 2.1. punktā kopējās līgumsummas.
2.3. Pasūtītājs norēķinās ar Izpildītāju ne vēlāk kā 30 (trīsdesmit) kalendāro dienu laikā no Pakalpojuma nodošanas - pieņemšanas akta (Līguma 3. pielikums) parakstīšanas dienas, un Izpildītāja atbilstoša rēķina saņemšanas. Izpildītājs rēķinā norāda Līguma numuru, datumu, sniegto Pakalpojumu un cenu, pretējā gadījumā Pasūtītājs ir tiesīgs bez līgumsoda piemērošanas kavēt Līgumā noteikto maksājumu termiņu.
2.4. Rēķins var tikt nosūtīts arī elektroniski un ir derīgs bez paraksta, ja tas sagatavots atbilstoši Latvijas Republikas normatīvajos aktos un Līgumā noteiktajām prasībām. Ja rēķins tiek sagatavots elektroniski, Izpildītājs to nosūta uz Pasūtītāja e-pasta adresi rekini@rigasmezi.lv. Pasūtītājs apliecina, ka minētā e-pasta adrese tiek regulāri kontrolēta un atrodas Pasūtītāja pārziņā. Rēķins tiek uzskatīts par saņemtu nākamajā darba dienā pēc tā nosūtīšanas. Pasūtītājs ir tiesīgs vienpusēji mainīt rēķina sagatavošanas un nosūtīšanas kārtību, ievērojot Latvijas Republikas normatīvajos aktos noteiktās prasības, par ko Pasūtītājs nosūtīs Izpildītājam informatīvu paziņojumu.
2.5. Apmaksa tiek uzskatīta par notikušu ar brīdi, kad Pasūtītājs ir veicis maksājumu, pārskaitot naudas summu uz Izpildītāja Līgumā norādīto norēķinu kontu.
2.6. Pakalpojuma cenā ir ietvertas visas izmaksas, kas saistītas ar Pakalpojumu sniegšanu, Pakalpojumu trūkumu un neatbilstību novēršanas izmaksas, kā arī visi ar Pakalpojumu sniegšanu saistītie nodokļi, nodevas, un ar to netieši saistītas izmaksas.

3. Pakalpojuma izpildes termiņš un Pakalpojuma nodošanas kārtība
3.1. Izpildītājs izpilda Pakalpojumu atbilstoši Tehniskajā specifikācijā noteiktajiem termiņiem un nosacījumiem.  
3.2.  Pakalpojuma izpilde un pieņemšana tiek noformēta ar Pakalpojuma nodošanas - pieņemšanas aktu. Līguma noteikumiem neatbilstošu Pakalpojumu Pasūtītājs nepieņem un neapmaksā.
3.3. Pasūtītājs 5 (piecu) darba dienu laikā pēc Līguma 3.2.punktā norādītā Pakalpojuma nodošanas - pieņemšanas akta saņemšanas dienas pārbauda izpildīto Pakalpojumu. Ja Pakalpojums ir izpildīts kvalitatīvi un atbilst Līguma un tā pielikumu prasībām, Pasūtītājs pieņem Pakalpojumu, parakstot Pakalpojuma nodošanas - pieņemšanas aktu.
3.4.  Ja Pasūtītājs konstatē trūkumus un/vai neatbilstības Pakalpojumā, Pasūtītājs neparaksta Pakalpojuma nodošanas - pieņemšanas aktu un iesniedz Izpildītājam pretenziju par konstatētajām Pakalpojuma neatbilstībām un/vai trūkumiem. Neatbilstību un/vai trūkumu novēršana nepagarina Līguma 3.3.punktā norādīto Pakalpojuma izpildes termiņu.
3.5. Pasūtītājam ir tiesības iesniegt Izpildītājam pretenziju par Pakalpojumā konstatētajām neatbilstībām un/vai trūkumiem, kas konstatēti pēc Pakalpojuma pieņemšanas.
3.6. Izpildītājam ir pienākums novērst Līguma 3.4.punktā un Līguma 3.5.punktā norādītās Pakalpojuma neatbilstības un/vai trūkumus par saviem līdzekļiem ne vēlāk kā 3 (trīs) darba dienu laikā pēc Pasūtītāja pretenzijas saņemšanas dienas.

4. Pušu pienākumi un tiesības
4.1. Pasūtītājs apņemas:
4.1.1. sniegt komentārus vai saskaņot Izpildītāja savlaicīgi, kvalitatīvi, Līguma un Iepirkuma Tehniskās specifikācijas prasībām atbilstoši sniegto Pakalpojumu;
4.1.2. pēc Izpildītāja rakstveida pieprasījuma 3 (trīs) darba dienu laikā vai citā Pušu saskaņotā termiņā, ja tas pamatoti nepieciešams pieprasītās informācijas un dokumentu lielā apjoma dēļ, sniegt informāciju un dokumentus, kas ir Pasūtītāja rīcībā un kas nepieciešama Līguma izpildei;
4.1.3. veikt samaksu Izpildītājam par kvalitatīvi izpildītu Pakalpojumu atbilstoši Līguma noteikumiem;
4.2. Izpildītājs apņemas:
4.2.1. kvalitatīvi veikt Pakalpojumu, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina to īstenošanu augstā kvalitātē, noteiktajos termiņos un atbilstoši Līgumā un tā pielikumos noteiktajam;
4.2.2. izpildīt Pakalpojumu, ievērojot tehniskajā specifikācijā norādītās prasības un noteikumus, kā arī Pakalpojuma izpildei piemērojamos normatīvos aktus;
4.2.3. pēc Pasūtītāja pieprasījuma sniegt informāciju par Pakalpojuma izpildes gaitu un nepieciešamības gadījumā sniegt visu nepieciešamo informāciju, kas ir Izpildītāja rīcībā saistībā ar Līguma izpildi; 
4.2.4. savā darbībā ievērot Pasūtītāja Piegādātāju rīcības kodeksā noteiktos principus (Līguma 4.pielikums).
4.3. Ja Līguma izpildes gaitā rodas apstākļi, kuri var aizkavēt Pakalpojuma sniegšanu vai arī Pakalpojuma sniegšana pēkšņi aizkavējas, Izpildītāja pārstāvis informē Pasūtītāja pārstāvi, norādot radušos apstākļus vai aizkavēšanās iemeslus, to ietekmi uz Līguma izpildes gaitu un par veiktajiem vai ieplānotajiem pasākumiem radušos apstākļu novēršanai.
4.4. iesaistīt Pakalpojuma izpildē Tehniskajā specifikācijā noteikto uzdevumu veikšanai Iepirkuma nolikumam atbilstošus kvalificētus speciālistus. Izpildītājs ir pilnībā atbildīgs par speciālistu darba kvalitāti, kas iesaistīti Pakalpojuma izpildē.

5. Pušu atbildība
5.1. Ja Pasūtītājs Līgumā norādītajā termiņā neveic Izpildītāja iesniegtā rēķina apmaksu par kvalitatīvi un Līguma noteikumiem atbilstoši sniegtajiem Pakalpojumiem, Izpildītājam ir tiesības piemērot Pasūtītājam līgumsodu 0,1 % (nulle komats viens procenti) apmērā no nesamaksātās summas par katru kavējuma dienu, bet ne vairāk kā 10 % (desmit procenti) apmērā no nesamaksātās summas.
5.2. Ja Izpildītājs kavē Līgumā un/vai Tehniskajā specifikācijā noteiktos izpildes termiņus,  Pasūtītājam ir tiesības pieprasīt Izpildītājam līgumsodu 0,1 % (nulle komats viens procenti) apmērā no Līguma summas par katru kavējuma dienu, bet ne vairāk kā 10 % (desmit procenti) apmērā no Līguma summas par katru Līgumā un/vai Tehniskajā specifikācijā noteikto izpildes termiņa kavējumu. 
5.3. Ja Pasūtītājs izbeidz Līgumu kādā no Līguma 6.3.1.- 6.3.3.apakšpunktos norādītajiem gadījumiem, Izpildītājs ne vēlāk kā 5 (piecu) darba dienu laikā no attiecīgā Pasūtītāja paziņojuma saņemšanas dienas, maksā Pasūtītājam līgumsodu 10% (desmit procenti) apmērā no Līguma summas un atlīdzina Pasūtītājam zaudējumus, kas Pasūtītājam ir radušies sakarā ar Līguma izbeigšanu.
5.4. Līgumsoda samaksa neatbrīvo Puses no saistību izpildes un zaudējumu atlīdzināšanas pienākuma.
5.5. Pasūtītājs ir tiesīgs ieturēt līgumsodu un zaudējumu summu no jebkura maksājuma, kas Izpildītājam pienākas pamatojoties uz Līgumu, pirms tā izmaksas Izpildītājam. Ja Pasūtītājs neizmanto šīs tiesības, Izpildītājam ir pienākums samaksāt līgumsodu un zaudējumus ne vēlāk kā 5 (piecu) darba dienu laikā no attiecīgā Pasūtītāja paziņojuma saņemšanas dienas.
5.6. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.

6. Līguma termiņš un izbeigšanas kārtība
6.1. Līgums stājas spēkā tā abpusējas parakstīšanas dienā un ir spēkā līdz saistību izpildei. Pakalpojuma izpilde ir jāveic 6 (sešus) mēnešu laikā no Līguma noslēgšanas brīža. 
6.2. Līgumu var izbeigt jebkurā brīdī, Pusēm par to savstarpēji rakstiski vienojoties.
6.3. [bookmark: _Hlk110869455]Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzināšanas Izpildītājam, par to rakstiski paziņojot Izpildītājam, ja:
6.3.1. [bookmark: _Hlk110869483]Izpildītājs kavē jebkuru no Līgumā un/vai Tehniskajā specifikācijā norādītajiem darbu izpildes termiņiem un kavējums pārsniedz 10 (desmit) dienas;
6.3.2. Pasūtītājs ir konstatējis, ka Pakalpojums tiek veikts nekvalitatīvi un/vai neatbilstoši Līguma un tā pielikumu, kā arī normatīvo aktu prasībām, un Izpildītājs nav novērsis pārkāpumu Līguma 3.6.punktā norādītajā termiņā, vai arī jebkurā brīdī, ja Pasūtītājs konstatē, ka Pakalpojums vai tā daļa ir izpildīts nekvalitatīvi un pārkāpums netiek novērsts;
6.3.3. Izpildītājs neizpilda citu Līgumā noteikto pienākumu un nav izpildījis šo pienākumu 3 (trīs) dienu laikā pēc Pasūtītāja rakstiskas pretenzijas saņemšanas;
6.3.4. ir ierosināts Izpildītāja tiesiskās aizsardzības process, Izpildītājam ir uzsākts maksātnespējas process, likvidācija, ir apturēta vai pārtraukta Izpildītāja saimnieciskā darbība;
6.3.5. attiecībā uz Izpildītāju, tā valdes vai padomes locekli, patieso labuma guvēju, pārstāvēttiesīgo personu vai prokūristu, ir piemērotas sankcijas, atbilstoši “Starptautisko un Latvijas Republikas nacionālo sankciju likuma” noteikumiem;
6.3.6. attiecībā uz Izpildītāju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais.
6.4. Pasūtītājam ir tiesības vienpusēji bez jebkāda iemesla un bez sankcijām izbeigt Līgumu, par Līguma izbeigšanu 30 (trīsdesmit) dienas iepriekš rakstveidā paziņojot Izpildītājam.
6.5. Izpildītājs ir tiesīgs vienpusēji izbeigt Līgumu, rakstiski brīdinot par to Pasūtītāju 15 (piecpadsmit) dienas iepriekš, ja Pasūtītājs nokavējis Līgumā noteikto maksājuma termiņu vairāk kā par 60 (sešdesmit) dienām.
7. Līguma grozījumi
7.1. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. 
7.2. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
7.2.1. grozījumi ir nebūtiski;
7.2.2. grozījumi ir būtiski un tie tiek izdarīti tikai Līguma 7.3.punktā noteiktajos gadījumos;
7.2.3. grozījumi attiecas uz Līguma summas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī Līguma 7.3.1.-7.3.2. punktu), vienlaikus nepārsniedz 10 % (desmit procentus) no sākotnējās Līguma summas.
7.3. Būtiski Līguma grozījumi ir pieļaujami:
7.3.1. gadījumos, kad Pasūtītājam ir nepieciešami papildus Pakalpojumi, kas nebija iekļauti sākotnējā Iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto, vai Izpildītāja maiņa radītu ievērojamas grūtības;
7.3.2. ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.3.3. ja Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par plānoto līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. pantā paredzētie izslēgšanas noteikumi.
7.4. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Līguma 7.3.1. un 7.3.2. punktā.
7.5. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.

8. Apakšuzņēmēju un speciālistu maiņa un piesaistīšana
8.1. Izpildītājs ir tiesīgs iesaistīt Līguma izpildē tikai tā piedāvājumā norādītos apakšuzņēmējus (t.sk. apakšuzņēmēju apakšuzņēmējus) un speciālistus. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju vai piesaistīto speciālistu sarakstā norādītajā informācijā, kā arī papildināt un iesniegt informāciju par apakšuzņēmējiem un speciālistiem, kas tiek iesaistīti Līguma izpildē pēc Līguma spēkā stāšanās dienas. 
8.2. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus vai speciālistus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.
8.3. Pasūtītājs nepiekrīt speciālistu sarakstā norādīto speciālistu nomaiņai Līgumā norādītajos gadījumos un gadījumos, kad piedāvātais speciālists neatbilst Iepirkuma procedūras dokumentos speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot piedāvājuma atbilstību.
8.4. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
8.4.1. tiek piedāvāts nomainīt apakšuzņēmēju, kurš neatbilst Iepirkuma dokumentos izvirzītajām prasībām;
8.4.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
8.4.3. piedāvātais apakšuzņēmējs, kura sniedzamo pakalpojumu vērtība ir vismaz 10`000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
8.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
8.5. Pasūtītājs pieņem lēmumu atļaut vai atteikt apakšuzņēmēja nomaiņu vai jauna apakšuzņēmēja iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.

9. Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
9.2. Par nepārvaramas varas apstākļiem atzīst notikumu, kas atbilst visām šīm pazīmēm:
9.2.1. no kā nav iespējams izvairīties, un kura sekas nav iespējams pārvarēt;
9.2.2. kuru Līguma slēgšanas brīdī nebija iespējams paredzēt;
9.2.3. kas nav radies Puses vai tās kontrolē esošas personas kļūdas vai rīcības dēļ;
9.2.4. kas padara saistību izpildi ne tikai apgrūtinošu, bet arī neiespējamu.
9.3. Puse, kurai iestājas Līguma 9.2.punktā minētie apstākļi, par šādu apstākļu iestāšanos 1 (vienas) darba dienas laikā rakstveidā, paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
9.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 9.3.punktā minētajā termiņā.
9.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
9.6. Ja nepārvaramas varas apstākļu dēļ Līgums nav izpildāms ilgāk par 3 (trim) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes.

10. Konfidencialitāte un personas dati
10.1. [bookmark: _Hlk121084764]Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
10.2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
10.3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
10.4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
10.5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
10.6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.

11. Citi noteikumi 
11.1. Līgums un jautājumi, kas nav ietverti Līgumā, tiek tulkoti un risināti saskaņā ar Latvijas Republikā spēkā esošo tiesību aktu normām.
11.2. [bookmark: _Hlk110869260]Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
11.3. Visi strīdi un domstarpības, kas rodas starp Līguma Pusēm Līguma darbības laikā, tiek risināti savstarpēju sarunu ceļā. Ja Pusēm neizdodas vienoties par strīda vai domstarpības risinājumu pārrunu ceļā, tad jebkurš strīds, domstarpība vai prasība, kas izriet no Līguma, skar to vai tā pārkāpšanu, izbeigšanu, grozīšanu, iztulkošanu vai spēkā esamību vai neesamību, tiks galīgi izšķirts tiesā Latvijas Republikā spēkā esošajos normatīvajos aktos noteiktajā kārtībā. 
11.4. [bookmark: _Hlk110869117]Līguma izpildei katra no Pusēm nosaka savu pārstāvi, kura pienākums sekot Līguma (t.sk. Līguma summas) izpildei un informēt par tā izpildi gan savu, gan arī otru Pusi. Pārstāvja nomaiņas gadījumā otra Puse tiek nekavējoties par to informēta, nosūtot paziņojumu uz šajā punktā norādīto pārstāvju vai 10.punktā norādītajām e-pasta adresēm.
11.4.1. [bookmark: _Hlk110869176]Izpildītāja pārstāvis ________________________________________;
11.4.2. [bookmark: _Hlk110869191]Pasūtītāja pārstāvis ________________________________________. 
11.5. [bookmark: _Hlk110864500]Ciktāl Līgumā nav norādīts savādāk, visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 12.punktā norādītajām Pušu adresēm un šajā gadījumā tiks uzskatīti par saņemtiem 5.piektajā darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 12.punktā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas. 
11.6. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.





12. Pušu rekvizīti un paraksti

	PASŪTĪTĀJS
SIA „Rīgas meži”
Vienotais reģistrācijas Nr.40003982628
PVN maksātāja reģ.Nr.LV40003982628
Juridiskā adrese:  Ojāra Vācieša ielā 6 k-1, Rīgā, LV-1004
Banka: Citadele banka AS
Konts: LV15PARX0005508860001
Tālrunis: +371 67415710
e-pasts: rigasmezi@rigasmezi.lv

_________________ 

	IZPILDĪTĀJS





Līguma 1. pielikums

Tehniskā specifikācija 
Līguma 2. pielikums

Finanšu piedāvājums



























Līguma 3. pielikums



NODOŠANAS – PIEŅEMŠANAS AKTS Nr. ___________
Rīgā,  
SIA “_____________” (vienotais reģ. Nr. __________, adrese ________, ______, LV-_______), kuras vārdā rīkojas  ________________, turpmāk tekstā – Izpildītājs, nodot un  
SIA “Rīgas meži” (vienotais reģ. Nr. 40003982628, adrese O. Vācieša 6, k-1, Rīga, LV-1004), turpmāk tekstā – Pasūtītājs, pieņem: 
Izpildītāja sniegto pakalpojumu – SIA “Rīgas meži” vidēja termiņa stratēģijas izstrāde 2026.-2030.gadam, saskaņā ar LĪGUMU Nr.________________.


Pasūtītājs apliecina, ka Izpildītājs ir izpildījis ar augstākminēto Līgumu uzņemtās saistības pilnā apmērā. Pakalpojums veikts kvalitatīvi, Līgumā paredzētajā laikā un atbilst Latvijas Republikas normatīvajiem aktiem un īpašumu vērtēšanas standartiem . 

Pasūtītājs maksā EUR ___________ un PVN 21% no šīs summas EUR ______________-, kas kopā sastāda EUR _______________. 
 
Izpildītāja vārdā: 
 
_________________________  
SIA “_________”                                           
 
Pasūtītāja vārdā: 

__________________________ 
SIA “Rīgas meži”  
 








4.pielikums

I Vispārīgie noteikumi

1. SIA “Rīgas meži” (turpmāk – Sabiedrība) īsteno atbildīgu un ētisku uzņēmējdarbības praksi. Piegādātāju rīcības kodekss (turpmāk – Kodekss) ir izstrādāts ar mērķi radīt priekšnoteikumus augstāko iespējamo šādu praksi raksturojošo standartu ieviešanai un ievērošanai arī visā Sabiedrības piegādes ķēdē. 
1. 
2. Kodeksā ietvertas minimālās prasības, kuru izpildi Sabiedrība sagaida no visiem tās esošajiem un potenciālajiem Piegādātājiem neatkarīgi no to lieluma, apgrozījuma, pieredzes, darbības jomas un citiem faktoriem papildus visiem likumiem un noteikumiem. 


II Kodeksa tvērums

3. Kodeksa ietvaros ar terminu “Piegādātājs” jāsaprot jebkura fiziska vai juridiska persona, kas nodrošina Sabiedrībai preces, pakalpojumus vai būvdarbus. Šis termins ietver arī Piegādātāju apakšuzņēmējus.
4. Kodekss ir visu starp Piegādātāju un Sabiedrību noslēgto līgumu neatņemama sastāvdaļa, tādējādi, parakstot jebkuru sadarbības līgumu, Piegādātājs apņemas ievērot visas šajā Kodeksā noteiktās prasības.


[bookmark: bookmark4]III Uzņēmējdarbības ētika

5. Piegādātājs īsteno atbildīgu un ētisku uzņēmējdarbības praksi, ievērojot likumību un labas korporatīvās pārvaldības principus visās tā finanšu un nefinanšu darbībās, tostarp:
5.1. īsteno godīgu konkurenci atbilstoši visiem spēkā esošajiem likumiem un citiem normatīvajiem aktiem;
5.2. pieņem lēmumus, pamatojoties uz objektīviem apsvērumiem, nevis personīgajām interesēm;
5.3. veic visus nepieciešamos pasākumus, lai novērstu interešu konfliktus un koruptīvas darbības, tajā skaitā tieši vai netieši:
5.3.1. nepiedāvā Sabiedrībai, tās darbiniekiem naudu, dāvanas vai citus labumus, neizrāda viesmīlību un neapmaksā jebkādus izdevumus ar mērķi iegūt vai saglabāt sadarbību vai priekšrocības, ko varētu uzskatīt par nepamatotiem vai nepiemērotiem attiecībā uz iespējamajiem darījumiem;
5.3.2. nepieprasa un nepieņem naudu, dāvanas vai citus labumus, ieskaitot personīgas priekšrocības, no trešajām pusēm; 
5.3.3. darbojas saskaņā ar visiem noteikumiem, kas saistīti ar preču un pakalpojumu drošumu un kvalitātes prasībām, tostarp Sabiedrības izvirzītajiem noteikumiem;
5.3.4. reģistrē un atklāj informāciju par savu saimniecisko darbību, korporatīvo struktūru un patiesajiem labuma guvējiem, finansiālo stāvokli un darbības rezultātiem pārskatāmi, precīzi un saskaņā ar spēkā esošajiem normatīvajiem aktiem;
5.3.5. aizsargā tam uzticēto komercinformāciju un personas datus, izprotot riskus un ieviešot pienācīgus kontroles pasākumus, piemēram, kiberdrošības pasākumus.


[bookmark: bookmark6]IV Cilvēktiesības un darba tiesības

6. Piegādātājs ievēro savā darbībā vispārpieņemtos Apvienoto nāciju organizācijas Vispārējā cilvēktiesību deklarācijā un citos vietēja un starptautiska mēroga regulējumos un konvencijās noteiktos cilvēktiesību pamatprincipus, tostarp:
6.1. iestājas pret visa veida diskrimināciju;
6.2. neiesaistās cilvēktiesību pārkāpumos, tostarp ievēro personas datu privātumu un personas datu drošību visos biznesa procesos;
6.3. rūpīgi izpēta savu ietekmi uz cilvēktiesībām, ja tiek konstatēti riski vai pamats aizdomām par iespējamu negatīvu ietekmi;
6.4. [bookmark: bookmark9]iesaistās cilvēktiesību pārkāpumu novēršanā, nodrošinot atbilstošus aizsardzības mehānismus.
7. Piegādātājs iestājas pret piespiedu darbu, īstenojot un veicinot tādas darba attiecības, kas balstītas uz brīvprātības principiem. Tāpat tas izturas pret esošajiem un potenciālajiem darbiniekiem cieņpilni un ievēro ikdienā visas darbinieku pamattiesības, tostarp:
7.1. neizmanto bērnu darbu – nenodarbina bērnus, kuri ir jaunāki par 15 gadiem vai nav sasnieguši minimālo nodarbinātības vecumu saskaņā ar aktuālajiem valstī pastāvošajiem tiesību aktiem;
7.2. nodrošina, lai par minimālo nodarbinātības vecumu vecāku un par 18 gadiem jaunāku jauniešu nodarbinātības gadījumā netiek apdraudēta viņu izglītība, veselība, drošība un tikumība;
7.3. atzīst darbinieku tiesības apvienoties organizācijās (biedrībās, apvienībās, arodbiedrībās u.tml.), būt šo organizāciju biedriem un slēgt koplīgumus;
7.4. veido iekļaujošu darba vidi un ievēro jaunu darbinieku piesaistē, kā arī esošo darbinieku novērtēšanā vienlīdzības un līdztiesības principus;
7.5. nodrošina visiem darbiniekiem drošus un cilvēcīgus darba apstākļus;
7.6. [bookmark: bookmark11]nodrošina visus darbinieku profesionālajai izaugsmei nepieciešamos apstākļus, ņemot vērā viņu darba specifiku un aktuālo nozares situāciju.
8. Piegādātājs ievēro visus piemērojamos vietējos likumus un obligātos nozares standartus attiecībā uz darba laiku un atalgojumu, tostarp:
8.1. maksā darbiniekiem vismaz minimālo darba algu un piemērojamo samaksu par virsstundu darbu atbilstoši valstī spēkā esošajiem normatīvajiem aktiem un piemērojamajiem Darba koplīguma noteikumiem; 
8.2. nodrošina darbiniekiem savlaicīgu darba samaksu par padarīto darbu un neietur darba algu bez objektīva, normatīvajos aktos balstīta pamatojuma;
8.3. nodrošina, ka darba laiks (ieskaitot virsstundas) ir saprātīgs un nepārsniedz normatīvajos aktos noteiktās robežas. Ja attiecīgas prasības nepastāv, Sabiedrība sagaida, ka darba laiks nepārsniedz 56 (piecdesmit sešas) stundas nedēļā, ieskaitot regulārās virsstundas. Darbiniekiem ir tiesības uz adekvātu atpūtu (regulāri vismaz 1 (viena) diena nedēļā).


[bookmark: bookmark13]V Darba drošība un veselības aizsardzība (DDVA)

9. Piegādātājs veicina drošas darba kultūras attīstību, ievērojot savā darbībā visas spēkā esošās tiesiskās DDVA prasības, kā arī:
9.1. izstrādā savu iekšējo kārtību un procedūras DDVA jomā, tā demonstrējot apņemšanos īstenot DDVA pamatprincipus ne vien vārdos, bet arī darbos;
9.2. nodrošina darbību pārbaužu (piemēram, noteikumu un procedūru) ieviešanu un izziņošanu visiem darbiniekiem;
9.3. nodrošina gatavību ārkārtas situācijām, izstrādājot atbilstošu rīcības plānu, ar kuru iepazīstina visus darbiniekus;
9.4. īsteno ar darbiniekiem atklātu komunikāciju un nodrošina atbilstošas mācības ar mērķi uzlabot viņu izpratni par DDVA jautājumiem;
9.5. novērtē un uzrauga DDVA nodrošinājumu un apdraudējumus, regulāri un pienācīgi veicot darbavietās pārbaudes (piemēram, darba vides risku novērtējumu);
9.6. reģistrē visus darbavietā notikušos un gandrīz notikušos nelaimes gadījumus un veic pienācīgu to izmeklēšanu.

VI Ietekme uz vidi un klimatu

10. Piegādātājs ievēro visas vides aizsardzības prasības, kas noteiktas vides tiesību aktos, noteikumos, standartos un ar tā ietekmi uz vidi saistīto atļauju prasībās, tostarp:
10.1. mērķtiecīgi mēra savu ietekmi uz vidi, izvirza skaidrus, izmērāmus mērķus vides aizsardzības jomā un īsteno šo mērķu sasniegšanai nepieciešamos pasākumus savas darbības negatīvās ietekmes uz vidi, kā arī klimata pārmaiņu mazināšanai;
10.2. rūpējas, lai tā darbības nerada apdraudējumu videi un nepieciešamības gadījumā atbildīgi veic visus nepieciešamos pasākumus tā radītās negatīvās ietekmes uz vidi novēršanai, tostarp aktīvi uzrauga, ziņo un tiecas samazināt CO2 emisijas gan ikdienas darbībā, gan visā vērtību ķēdē;
10.3. sniedz norādījumus par visiem procesiem, kam ir potenciāla ietekme uz vidi (piemēram, bīstamu materiālu glabāšana un izmantošana), nodrošina to pieejamību un attiecīgās informācijas nodošanu visiem iesaistītajiem darbiniekiem;
10.4. nodrošina darbiniekiem atbilstošas zināšanas un pieredzi par vides jautājumiem, kā arī nepieciešamos resursus, kas viņiem ļautu efektīvi pildīt savus darba pienākumus;
10.5. analizē iespējamās ārkārtas situācijas, īsteno preventīvus pasākumus to novēršanai un pienācīgi reaģē šādās situācijās, veicot koriģējošus pasākumus;
10.6. sistemātiski rīkojas vides aizsardzības pārkāpumu un sūdzību saņemšanas gadījumos, kā arī informē par šiem gadījumiem darbiniekus un citas ieinteresētās puses, tostarp Sabiedrību, ja tā jebkādā veidā ir iesaistīta.

VII Pārvaldības sistēmas

11. Lai varētu izpildīt šajā Kodeksā noteiktās prasības, Piegādātājs nodrošina atbilstošas pārvaldības sistēmas, kas ir pielāgotas tā lielumam, darbības jomai un riska videi, vai izstrādā ekvivalentu rīcības dokumentu. Tāpat Piegādātājs nodrošina savas darbības atbilstību citiem attiecīgajiem un spēkā esošajiem likumiem un noteikumiem. 
12. Sabiedrība sagaida, ka Piegādātājs savu pārvaldības sistēmu izveidē un uzturēšanā ievēro vismaz šādas prasības:
12.1. nodrošina sistemātisku pieeju ar cilvēktiesībām un darba tiesībām, darba drošību un veselības aizsardzību, atbildīgu uzņēmējdarbību un ietekmi uz vidi saistīto risku novērtēšanai, mazināšanai un pārvaldībai (turpmāk – Kodeksa jautājumi);
12.2. izvirza izmērāmus darbības mērķus saistībā ar Kodeksa jautājumiem un nosaka saistītas darbības šo mērķu sasniegšanai nolūkā nodrošināt nepārtrauktu savas darbības uzlabošanu;
12.3. pienācīgi piemēro un dara zināmus visus normatīvo aktu un līgumu noteikumus, kuri reglamentē tā uzdevumus, kā arī nodrošina atbilstošas mācības attiecīgajiem darbiniekiem un darījumu partneriem;
12.4. nodrošina ziņošanas iespējas par ar Kodeksa jautājumiem saistītiem pārkāpumiem (piemēram, anonīma ziņošanas sistēma).
VIII Atbilstības nodrošināšana

13. Sabiedrība vēlas veidot ilgtspējīgas, abpusēji izdevīgas attiecības ar saviem sadarbības partneriem, tostarp Piegādātājiem visos līmeņos, tāpēc sagaida, ka Piegādātājs, konstatējot darbības, kas var būt pretrunā Kodeksa prasībām, nekavējoties informēs par to Sabiedrību. Piegādātājam, tostarp ikvienam tā darbiniekam, ir iespēja ziņot par šīm neatbilstībām, rakstot uz e-pasta adresi mailto:rigasmezi@rigasmezi.lv. Apzinoties, ka ziņot par iespējamajiem pārkāpumiem var būt neērti un šāda rīcība var radīt nedrošības sajūtu, Sabiedrība nodrošina arī iespēju ziņot par neatbilstībām anonīmi – ar Trauksmes cēlēja ziņojuma starpniecību.
14. Vienlaikus Sabiedrība patur tiesības veikt sistemātiskas pārbaudes, lai pārliecinātos par Piegādātāja atbilstību Kodeksa prasībām:
14.1. Sabiedrība sagaida, ka Piegādātājs aktīvi atbalstīs nepieciešamās pārbaudes, tostarp sniegs pēc Sabiedrības pieprasījuma informāciju, piemēram, datus, kas attiecas uz Kodeksa jautājumiem un Kodeksa tvērumu, ja vien tas nav pretrunā likumā noteiktajam informācijas neizpaušanas pienākumam. Par atbilstības pārbaužu laiku, vietu un apjomu Sabiedrība vienojas ar Piegādātāju individuāli.
14.2. Ja Sabiedrība konstatē, ka Piegādātājs neievēro Kodeksā noteiktās prasības, tā piedāvā ieteikumus Piegādātāja darbības pilnveidei, lai nodrošinātu atbilstību Kodeksa prasībām. Saņemot šos ieteikumus, Piegādātājs nekavējoties veic koriģējošus pasākumus, informējot par progresu Sabiedrību. Tomēr Sabiedrība patur tiesības atcelt neizpildītus pasūtījumus, apturēt turpmākos pasūtījumus vai izbeigt līgumu ar Piegādātāju būtisku Kodeksa pārkāpumu gadījumā.
14.3. Papildus starp Sabiedrību un Piegādātāju noslēgtajā pamatlīgumā noteiktajiem tā izbeigšanas noteikumiem, abas puses atzīst, ka šī Kodeksa noteikumu neievērošana ir uzskatāma par līguma noteikumu būtisku pārkāpumu, kas dod tiesības Sabiedrībai vienpusēji izbeigt līgumu.
15. Piegādātāja atbildība sākas, taču nebeidzas ar Kodeksa prasību ievērošanu. Sabiedrība sagaida, ka Piegādātājs īstenos pasākumus ar mērķi panākt, lai šīs prasības ievēro arī tā sadarbības partneri, un pastāvīgi attīstīs savu darbību atbilstoši augstākajiem atbildīgas uzņēmējdarbības standartiem.
16. Arī Sabiedrība nemitīgi attīsta savu darbību atbilstoši Kodeksā minētajiem standartiem, tāpēc aicina Piegādātāju dalīties idejās par iespējām uzlabot tās sniegumu vides, sociālajā un pārvaldības jomā. 

